CELEX: 32002R1823
Language: hr
Date: 2002-10-11 00:00:00
Title: Uredba Komisije (EZ) br. 1823/2002 od 11. listopada 2002. o petoj izmjeni Uredbe Vijeća (EZ) br. 881/2002 o određenim posebnim restriktivnim mjerama protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001

18/Sv. 001
            
            
               HR
            
            
               Službeni list Europske unije
            
            
               32
            
         32002R1823
   
               L 276/26
            
            
               SLUŽBENI LIST EUROPSKE UNIJE
            
            
               11.10.2002.
            
         
      UREDBA KOMISIJE (EZ) br. 1823/2002
   od 11. listopada 2002.
   o petoj izmjeni Uredbe Vijeća (EZ) br. 881/2002 o određenim posebnim restriktivnim mjerama protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim restriktivnim mjerama protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), kako je zadnje izmijenjena Uredbom Komisije (EZ) br. 1754/2002 (2), a posebno njezin članak 7. stavak 1., prvu alineju,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i ekonomskih izvora sukladno toj Uredbi.
            
         
               (2)
            
            
               Odbor za sankcije 10. listopada 2002. odlučio je izmijeniti popis osoba, skupina i subjekata na koje se primjenjuje zamrzavanje financijskih sredstava i ekonomskih izvora te bi stoga Prilog I. trebalo sukladno tome izmijeniti.
            
         
               (3)
            
            
               Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. listopada 2002.
      
         
            Za Komisiju
         
         Christopher PATTEN
         
         
            Član Komisije
         
      
   
   
      (1)  SL L 139, 29.5.2002., str. 9.
   
      (2)  SL L 264, 2.10.2002., str. 23.
   PRILOG
   Prilog I. Uredbi (EZ) br. 881/2002 mijenja se kako slijedi:
   Sljedeće pravne osobe, skupine ili subjekti dodaju se pod naslov „Pravne osobe, skupine i subjekti”:
   
               1.
            
            
               Moroccan Islamic Combatant Group (također poznata kao GICM ili Groupe Islamique Combattant Marocain)
            
         
               2.
            
            
               Tunisian Combatant Group (također poznata kao GCT ili Groupe Combattant Tunisien).